На основу члана 13. и 21. Одлуке о грађевинском земљишту (''Службени лист општине Чајетина'', број 4/2023 и 9/2023) на предлог Комисије за располагањем грађевинским земљиштем, Скупштина општине Чајетина на седници одржаној дана 19. октобра 2023.године доноси

**ОДЛУКУ О РАСПИСИВАЊУ**

**Ј А В Н О Г О Г Л А С А**

**ЗА ОТУЂЕЊЕ ГРАЂЕВИНСКОГ ЗЕМЉИШТА**

**ПРИКУПЉАЊЕМ ПИСМЕНИХ ПОНУДА**

 **I**

**ПРЕДМЕТ**

 Предмет јавног огласа је отуђење неизграђеног грађевинског земљишта у јавној својини Oпштине Чајетина прикупљањем писаних, затворених понуда, а ради изградње и то:

 у насељеном месту Златибор

1. к. п. број 4571/97 КО Чајетина, у површини од 7813 m²

 у месту Бранешци

1. к. п. брoj 1045/41 КО Бранешци, у површини од 2010 m²

**II**

**НАМЕНА ПАРЦЕЛА**

 На парцелама које су предмет овог огласа градиће се :

 У насељеном месту Златибор- објекти према условима из Плана генералне регулације насељеног места Чајетина (седиште општине) са насељеним местом Златибор-прва фаза(“Службени лист општине Чајетина“ број 2/2012, 4/2016, 2/2017, 4/2017, 8/2017, 14/2018, 18/2019, 3/2020, 4/2020, 6/2021, 2/2022, 14/2022 и 8/2023).

 У месту Бранешци - објекти према условима из Просторног плана општине Чајетина (“Службени лист општине Чајетина“, број 10/2010).

 Податке из планске документације о грађевинском земљишту и објектима који се на њему могу градити (намена објекта, правила грађења, индекс заузетости, индекс изграђености, спратност и висина објекта, површина објекта у м2 и друго), биће објављени на званичном сајту Општине Чајетина (www.cajetina.org.rs) у току трајања овог огласа у облику графичког прилога.

**III**

**СТЕПЕН УРЕЂЕНОСТИ ГРАЂЕВИНСКОГ ЗЕМЉИШТА**

 Земљиште на Златибору које се отуђује је уређено грађевинско земљиште (постоје услови за прикључак објеката на примарну градску водоводну и канализациону мрежу као и прилазни пут без асфалтне подлоге).

 Катастарскa парцелa у месту Бранешци се отуђује као неуређено грађевинско земљиште, са обавезом будућег инвеститора да о свом трошку изврши одређене радове на уређивању тог земљишта и да са надлежним предузећима уговори и плати трошкове инфраструктуре и одговарајуће прикључке на инфраструктуру.

 Допринос за уређивање грађевинског земљишта ће бити регулисан накнадно, у складу са важећом одлуком Скупштине општине Чајетина која регулише ту материју.

**IV**

**ПОЧЕТНА ЦЕНА**

 **у насељеном месту Златибор**

**к.п. број 4571/97 КО Чајетина, у површини од 7813m²......585.975.000,00 динара**

 **у месту Бранешци**

**к. п. брoj 1045/41 КО Бранешци, у површини од 2010m².........4.020.000,00 динара**

 **Висина депозита за учешће на огласу је 20% ( двадесет процената) од почетне цене за сваку парцелу за коју се подноси понуда.**

 **V**

 **ОПШТИ УСЛОВИ ОГЛАСА**

 Оглас ће спровести Комисија за располагање грађевинским земљиштем,

именована Решењем Скупштине општине Чајетина број 02-33/2023-01 од 4. маја 2023.године у поступку прикупљања затворених понуда јавним огласом који ће бити објављен у дневном листу “ Данас” .

 Оглас ће бити отворен 30 дана од дана јавног оглашавања.

 Остали услови јавног огласа и друге чињенице битне за спровођење јавног огласа биће утврђене у складу са одредбама Одлуке о грађевинском земљишту (“Сл.лист општине Чајетина” број 4/2023 и 9/2023).

**VI**

Ова одлука ступа на снагу даном доношења а биће објављена у ''Службеном листу општине Чајетина ''.

**СКУПШТИНА ОПШТИНЕ ЧАЈЕТИНА**

**Број: 02-101/2023-01 од 19. октобра 2023.године**

 **ПРЕДСЕДНИК**

 **Скупштине општине,**

*Арсен Ђурић*

**Напомена:** Оглас објављен након добијања катастарских бројева , дана 03.11.2023.године